ผมรู้สึกเจ็บแบบแผลช้ำใต้หน้าอกข้างซ้ายครับ และด้านข้าง ด้านหลัง รู้สึกตลอดเวลาแต่จะรู้สึกได้ชัดเวลาประมาณหัวค่ำ เป็นมาประมาณ 3 วันแล้ว พึ่งไปหามาเมื่อวาน พรุ่งนี้จะได้ไป X-ray ผมมีโอกาศเป็นอะไรได้บ้างครับ และพอจะมีวิธีบรรเทาบ้างไหมครับ ปล.อายุ 16 ปัจจุบันเป็นโรคหอบหืดครับ
สวัสดีค่ะ อาการเจ็บหน้าอกซ้ายดังกล่าวมา อาจเกิดจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน หากเป็นเจ็บแบบช้ำๆ มีโอกาสเป็นไปได้มากที่สุด-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วยการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหารหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายและตรวจคลื่นไฟฟ้าหัวใจหรือเอ็กซเรย์หน้าอกเพิ่มเติมค่ะ